# 

# ანგარიში

# საჯარო სამართლის იურიდიული პირი ,,აფხაზეთის ქონების განკარგვისა და საწარმოთა მართვის სააგენტოს“ მიერ 2022 წლის მე-3 კვარტალში გაწეული მუშაობის შესახებ

# საჯარო სამართლის იურიდიული პირი ,,აფხაზეთის ქონების განკარგვისა და საწარმოთა მართვის სააგენტო“ საანგარიშო პერიოდში განკარგავდა აფხაზეთის ავტონომიური რესპუბლიკის კუთვნილ უძრავ და მოძრავ ქონებას, კერძოდ:

**სსიპ ,,აფხაზეთის ქონების განკარგვისა და საწარმოთა მართვის სააგენტოს“ გადმოეცა:**

**მოძრავი ქონება**

-აფხაზეთის ავტონომიური რესპუბლიკის იძულებით გადაადგილებულ პირთა სამინისტროს მიერავტოსატრანსპორტო საშუალება HYUNDAI TUCSON, სახელმწიფო ნომერი NM077MN, გამოშვების წელი 2008, **საწყისი საბალანსო ღირებულება 30300(ოცდაათი ათასი)ლარი, ნარჩენი ღირებულებით) 0(ნული);**

-იუსტიციისა და სამოქალაქო ინტეგრაციის საკითხებში აფხაზეთის ავტონომიური რესპუბლიკის მინისტრის აპარატის მიერ- ავტოსატრანსპორტო საშუალება „KIA RIO“, სახელმწიფო ნომერი AM103AA,გამოსვების წელი 2014, საწყისი საბალანსო ღირებულებით **20843(ოციათასრვაასორმოდასამი)ლარი, ნარჩენი ღირებულებით 0(ნული) ლარი (განულებული ცვეთის დარიცხვის შედეგად);**

**სსიპ ,,აფხაზეთის ქონების განკარგვისა და საწარმოთა მართვის სააგენტომ“ გადასცა:**

**მოძრავი ქონება**

-**-**შპს „აფხაზეთიდან იგპ -თა ფოთის პოლიკლინიკა“-ს ავტოსატრანსპორტო საშუალება „KIA RIO“, სახელმწიფო ნომერი AM103AA,გამოსვების წელი 2014, საწყისი **საბაზრო ღირებულებით 11000 (თერთმეტი ათასი) ლარი;**

**-**შპს აფხაზეთიდან იგპ-თა ხობის პოლიკლინიკას გადაეცა სააგენტოს ბალანსზე რიცხული **532,75 (ხუთას ოცდათორმეტი ლარი და სამოცდათხუთეტი თეთრი)** ლარის საოფისე ინვენტარი.

**სსიპ ,,აფხაზეთის ქონების განკარგვისა და საწარმოთა მართვის სააგენტოს“ გადმოეცა:**

**უძრავი ქონება**

* ზუგდიდის მუნიციპალიტეტის სოფელი ნაწულუკუში-ზუგდიდის მუნიციპალიტეტი, 21 -ე ქუჩა, N10-ში მდებარე 3210კვ.მ მიწის ნაკვეთი მასზე განთავსებული შენობა ნაგებობებით: N1- განაშენიანების ფარტი 517,54კვ.მ და N2 -განაშენიანების ფართი 3,6 კვ.მ) უვადო სარგებლობის უფლებით;

**სხვა სამუშაოები:**

საანგარიშო პერიოდში სააგენტო ინტერნსიურად მუშაობდა აფხაზეთის ა.რ. მთავრობის 100%-იანი წილობრივი მონაწილეობით დაფუძნებულ კერძო სამართლის იურიდიული პირების რეორგანიზაციის პროცესში. სააგენტოში განხორციელდა აფხაზეთის ა.რ. მთავრობის 100%-იანი წილობრივი მონაწილეობით დაფუძნებულ კერძო სამართლის იურიდიული პირის **შპს „დევნილთა საოჯახო მედიცინის ცენტრი“** -ს რეორგანიზაცია შერწყმა/ მიერთების ფორმით. შპს „დევნილთა საოჯახო მედიცინის ცენტრს“ შეეცვალა საფირმო სახელწოდება დაერქვა შპს „სამედიცინო ცენტრი „დიომედი“ და მიერთებული სამეწარმეო საზოგადოებები ჩამოყალიბდნენ შპს სამედიცინო ცენტრი „დიომედი“-ს ფილიალებად, კერძოდ:

-შპს „ზაურ ხუბუტიას სახ. დევნილთა საოჯახო მედიცინის ცენტრი დიოსკურია“- შპს „სამედიცინო ცენტრი „დიომედი“ გლდანის ფილიალად;

-შპს საოჯახო მედიცინის ცენტრი „ცხუმი“-შპს სამედიცინო ცენტრი „დიომედი“ წყნეთის ფილიალად;

- შპს „საოჯახო მედიცინის ცენტრი ,, აფხაზეთი“შპს „სამედიცინო ცენტრი „დიომედი“ საბურთალოს ფილიალად;

ასევე განხორციელდა აფხაზეთის ა.რ. მთავრობის 100%-იანი წილობრივი მონაწილეობით დაფუძნებულ კერძო სამართლის იურიდიული პირის **შპს დევნილთა** **საოჯახო მედიცინის ცენტრ „ბიჭვინთას“** რეორგანიზაცია შერწყმა/ მიერთების ფორმით. შპს დევნილთა საოჯახო მედიცინის ცენტრ „ბიჭვინთას“ შეეცვალა საფირმო სახელწოდება დაერქვა შპს „სამედიცინო ცენტრი „დიომედი + “ და მიერთებული სამეწარმეო საზოგადოებები ჩამოყალიბდნენ შპს სამედიცინო ცენტრი „დიომედი + “-ის ფილიალებად, კერძოდ:

-შპს „აფხაზეთიდან იგპ-თა წყალტუბოს პოლიკლინიკა“-შპს „სამედიცინო ცენტრი „დიომედი + “-ის წყალტუბოს ფილიალად;

-შპს „აფხაზეთიდან იგპ-თა ფოთის პოლიკლინიკა“- შპს „სამედიცინო ცენტრი „დიომედი + “-ის ფოთის ფილიალად;

-შპს „სენაკის დევნილთა პოლიკლინიკა“-შპს „სამედიცინო ცენტრი „დიომედი + “-ის სენაკის ფილიალად;

მიმდინარეობს **შპს „აფხაზეთიდან იგპ-თა ზუგდიდის პოლიკლინიკას“** რეორგანიზაციის პროცესი (შემდგომში „შემძენი სამეწარმეო საზოგადოება“), რომელსაც უერთდება შპს „აფხაზეთიდან იგპ-თა ჯვარის ამბულატორია“ და შპს „აფხაზეთიდან იგპ-თა ხობის პოლიკლინიკა“;

სააგენტოში შექმნილი მუდმივმოქმედი სააუქციონო კომისიის გადაწყვეტილების საფუძველზე მიმდინარეობს ავტოსატრანსპორტო საშუალებების ელექტრონული აუქციონი.

* სააგენტოში არსებული კერძო სამართლის იურიდიული პირების მარკეტინგული მომსახურება გეგმიურად მიმდინარეობს, განხორციელებულმა აქტივობებმა და უშუალოდ პოლიკლინიკების აქტიურმა ჩართულობამ საპროგნოზო მაჩვენებელზე მაღალი შედეგები დააფიქსირა, მაგალითად შპს აფხაზეთიდან იგპ-თა ფოთის პოლიკლინიკის პოსტების ნახვადობა 3000-ს გადასცდა (აღსანიშნავია, რომ აუდიტორია მთლიანად ფოთის მოსახლეობაა, რითაც შეგვიძლია ვთქვათ, რომ პირდაპირ ვახერხებთ გადავიდეთ კონტაქტზე ჩვენს მიზნობრივ აუდიტორიასთან). შესამჩნევად პროგრესირებადია ყველა ჩვენი დაწესებულების სოციალური გვერდების დაშვებიდან ყოველი თვე, მზარდია წინა თვეებთან შედარებით,
* მიზნობრივი პროგრამის 18.11.02 „ოკუპირებული აფხაზეთის ა.რ. ტერიტორიაზე განვითარებული სახელმწიფო უძრავი ქონების საკადასტრო აღწერის“ ფარგლებში მიმდინარე პერიოდში განხორციელდა 25-მდე აფხაზეთის ოკუპირებულ ტერიტორიაზე განთავსებული სხვადასხვა სახელმწიფო უძრავ ქონებაზე პირველადი სარეგისტრაციო დოკუმენტაციის მოძიება(ესპლიკაცია, ორთო ფოტო, საკადასტრო აზომვითი ნახაზი და სხვა). ასევე მიმდინარეობა მოძიებული მონაცემების atcgis-ის პროგრამაში დამუშავება და საკადასტრო აზომვითი ნახაზების მოძიება.